Det russiske friidrettsforbundet

RusAthletics

Fullt navn
Det russiske friidrettsforbundet

Stiftet
1911

President
Vadim Zelichenok

Hovedsete
Moskva

Det russiske friidrettsforbundet, RusAthletics, (engelsk: All-Russia Athletic Federation, ARAF, russisk: Всероссийская федерация лёгкой атлетики, ВФЛА) er det nasjonale organet som organiserer friidrett i Russland. Forbundet ble etablert i 1911, og organisasjonens fungerende president er Vadim Zelichenok.

Tilknytninger
ARAF er underlagt Det europeiske friidrettsforbundet (EAA) og Det internasjonale friidrettsforbundet (IAAF). På grunn av avsløringer om systematisk doping i russisk idrett, som ble avslørt i 2014-2015 er ARAF midlertidig utestengt fra begge disse forbundene. Forbundet ble utestengt fra IAAF 13. november 2015, og fra EAA 15. november. 

Det russiske antidopingbyrået (RUSADA) er underlagt ARAF, og er tilknyttet Verdens antidopingbyrå (WADA). RUSADA er også suspendert fra WADA på grunn av dopingavsløringene i 2014-2015.

Utestenging fra OL i 2016 
17. juni 2016 vedtok Det internasjonale friidrettsforbundet å utestenge de russiske friidrettsutøverne fra sommer-OL i Rio samme år etter en rekke dopingavsløringer. Det er imidlertid opp til Den internasjonale olympiske komité å bestemme om vedtaket skal opprettholdes.

Referanser

Eksterne lenker
   Offisiell hjemmeside

Friidrettsforbund
Friidrett i Russland
1911 i Russland
Sport i 1911
Organisasjoner etablert i 1911